স্টাফ রিপোর্টার ॥ বিশেষ ক্ষমতা আইনের মামলায় বানিয়াচং উপজেলার সাবেক ছাত্রদলের সভাপতি সালাউদ্দিন ফারুক (৩৫)কে আটক করেছে পুলিশ। সে উপজেলার যাত্রাপাশা গ্রামের মৃত আবু তাহেরের পুত্র। গতকাল সোমবার বিকেলে বানিয়াচং থানার এসআই ধর্মজিৎ ও ডিবি পুলিশের এসআই রাসেলের নেতৃত্বে পুলিশ অভিযান চালিয়ে কালেক্টর ভবনের প্রধান ফটক থেকে তাকে আটক করে। এব্যাপারে ওসি নির্মলেন্দু চক্রবর্তী জানান, তার বিরুদ্ধে নাশকতার অভিযোগে মামলা রয়েছে। এতদিন সে পলাতক ছিল।